David Villa

Barndom og karriere

David Villa ble født 3. desember 1981. Han er sønn av en gruvearbeider i Tuilla, som er en liten landsby i Langreo, Asturias. Hans profesjonelle karriere ble satt i fare da han fikk et brudd på lårbenet hans, men gjorde en fullstendig gjenoppretting.
På grunn av en skade på sin høyre fot, jobbet han og hans far José Manuel Villa på å styrke det venstre beinet, og han ble til slutt en ambisiøs fotballspiller. Han minnes sin far å være konsekvent støttende: «Han ville være der og kaste ballen til meg om og om igjen, fikk meg til å sparke den med mitt venstre ben da min høyre var i gips etter å ha brutt den, jeg var fire. Jeg kan knapt huske en eneste treningsøkt hvor min far ikke har vært med meg. Jeg var aldri alene på fotballbanen.»
Villa innrømmet at han var nær å gi opp fotball i en alder av 14 etter økende desillusjonert og dårlig forhold med treneren sin. Men takket være foreldrenes oppmuntring, fortsatte han å forfølge sin drøm, realisere sitt talent kunne tjene ham levende. «I de dager var jeg ingen, ikke tjene et øre, og etter å ha blitt satt på benken hele sesongen, jeg bare ville bort og leke med vennene mine sier han. Men pappa støttet meg alltid og ropte hurra til meg opp til min karriere snudde.» Han fortsatte med å starte sin karriere i UP Langreo og da han fylte 17 ble han med i Mareo fotball skole.
Villa startet sin profesjonelle karriere hos Sporting Gijón i Segunda División i 2000. Han debuterte i den spanske toppligaen, La Liga, for Real Zaragoza i 2003. I 2005 ble han solgt til Valencia CF for 12 millioner euro. I sesongen 2005/06 scoret han 25 mål på 35 ligakamper, ett mål mindre enn toppscoreren, Samuel Eto'o i Barcelona. Han scorte 16 mål i sin andre sesong for Valencia, og i den tredje sesongen ble det 18 ligamål fra Villa.
Sesongen 2008/09 kom han på 3.-plass på toppscorerlisten med sine 29 mål bak Eto'o (30 mål), og Diego Forlan (31 mål). Sesongen 2009/10 startet Valencia med en Villa i storform, og han ligger på 3.-plass på toppscorerlisten i La Liga med sine 20 mål, 6 mål bak Lionel Messi som har 26 nettkjenninger per 5. april 2010.
I Valencia dannet han ett fryktet angrep sammen med landslagskollega, David Silva, og de to store talentene Juan Mata og Pablo Hernandez.
Sommeren 2009 aksepterte Valencia CF et bud på 350 millioner kroner fra Real Madrid, men David Villa viste sin lojalitet til klubben som gjorde han til en stor stjerne ved å takke nei og bli i Valencia. Det var også interesse fra andre store klubber som Barcelona, Chelsea og Manchester United. Denne interessen kjølnet ikke, da det gikk rykter om at Manchester United skulle få en pakkepris på David Villa og David Silva på rundt 500 millioner kroner.

FC Barcelona

19. mai 2010 aksepterte Valencia et bud fra FC Barcelona på 42 millioner, eller 325 millioner NOK, på David Villa. Han signerte en fireårskontrakt med FC Barcelona, med en årslønn på 7 millioner euro. Han gikk gjennom en positiv medisinsk test torsdag 20. mai, og ble presentert på Camp Nou fredag 21. mai foran 40 000 fans. Villa scorte sitt første mål for klubben i bortekampen mot Racing Santander i 1. runde av Primera Division. I Barcelona spiller han til venstre i angrepet istedenfor sin vanlige poisjon midt i. I sin første sesong for klubben scorte han 18 mål i Primera Division, 4 mål i Mesterligaen og 1 mål i Copa del Rey.
Grunnet lite spilletid den siste sesongen i Barcelona FC ble han solgt sommeren 2013 tilAtlético de Madrid for 5 millioner pund.

Det spanske herrelandslaget

På landslaget til Spania er David Villa Spanias mestscorende gjennom tidene med sine 50 landslagsmål. Bak kommer Raúl med 44 mål. David ble blant annet toppscorer i EURO 2008 med 4 mål. Han scorte også 5 mål i FIFA World Cup 2010, der han ble delt toppscorer med Thomas Müller, Wesley Sneijder og Miroslav Klose.

FIFA World Cup 2010

16. juni spilte Spania mot Sveits. Spania spilte best og hadde flest sjanser, men tapte til slutt 0-1.
21. juni spilte Spania sin andre kamp mot Honduras. David Villa scoret 2 mål, men bommet på et straffespark. Spania vant 2-0.
25. juni spilte Spania sin tredje og siste gruppespillkamp mot Chile. David Villa sendte Spania i føringen etter 24. minutter etter lobb over keeper. Andrés Iniesta scoret scoret 2-0 etter målgivende fra David Villa. Kampen endte til slutt 2-1.
29. juni spilte Spania åttendedelsfinale mot Portugal. David Villa scoret 1-0 etter 63 minutters spill. Spania vant kampen 1-0.
3. juli spilte Spania kvartfinale mot Paraguay. David Villa scoret 1-0 etter 83 minutt som også ble sluttresultatet.
7. juli spilte Spania semifinale mot Tyskland. David Villa hadde flere store målsjanser. Kampen endte 1-0 til Spania etter scoring av Carles Puyol
11. juli ble Spania og Villa VM-mestere for første gang i historien. Etter ekstraomganger vant Spania 1-0 over Nederland etter scoring av Andrés Iniesta i det 116. minutt.